
Pakalpojuma pamatojums
Rīgas valstspilsētas pašvaldības Pilsētas attīstības departaments (turpmāk – Pasūtītājs) veic Publiskās ārtelpas vadlīniju un dažādu teritoriju konceptplānu izstrādi, kā arī sadarbībā ar citām pašvaldības struktūrvienībām īsteno dažādus publiskās ārtelpas labiekārtošanas projektus. Lai izstrādātu detalizētus publiskās ārtelpas daļu (ielu, apstādījumu, norāžu, ārtelpas mēbeļu u.c.) tipveida risinājumus, publiskās ārtelpas koncepcijas, labiekārtojuma izvietojuma shēmas un projektus, kā arī esošu pilsētvides elementu kartējumus un vizuālās komunikācijas materiālus, jāpiesaista ceļu projektēšanas pakalpojumu sniedzējus.

Darba mērķis
	Pasūtītāja mērķis ir noslēgt līgumu ar pieredzējušu, augsti kvalificētu Izpildītāju, kurš var pēc Pasūtītāja pieprasījuma sniegt ceļu projektēšanas pakalpojumus un konsultācijas savā profesionālajā jomā (turpmāk – Pakalpojums).

Darba uzdevumi
Balstoties Rīgas ielu tipoloģijas rokasgrāmatā, spēkā esošajos normatīvajos aktos, kultūrvēsturiskā mantojuma saglabāšanas prasībās un Pasūtītāja rīcībā esošos datos par vēsturiskajiem bruģa segumiem Rīgā, izstrādāt detalizētus tipveida risinājumus ielu šķērsprofiliem, krustojumiem, segumu plāniem un griezumiem. 
Izstrādāt satiksmes organizācijas risinājumus maza mēroga publiskās ārtelpas labiekārtojuma projektiem (piemēram, labiekārtojuma elementu izvietošana ielas telpā, horizontālo un vertikālo apzīmējumu maiņa), saskaņot tos atbildīgajās institūcijās un uzraudzīt to īstenošanu.
Sniegt konsultācijas par iespējamiem risinājumiem satiksmes organizācijai, segumu konstrukcijām un materiāliem dažādos publiskās ārtelpas, ielu un veloinfrastruktūras izbūves un pārbūves projektos.

Pakalpojumu sniegšanas kārtība un termiņi
Pakalpojumi sniedzami periodiski, pēc Pasūtītāja pieprasījuma. Izpildītājs uzsāk darba izpildi pēc Pasūtītāja darba uzdevuma saņemšanas e-pasta formātā.
Pasūtītājs darba uzdevumā norāda Izpildītājam nepieciešamo pamatinformāciju darba veikšanai un tam pievieno izmantojamās datnes.
Pēc katra darba uzdevuma saņemšanas Izpildītājs 2 (divu) darba dienu laikā informē Pasūtītāju par darba izpildei nepieciešamo laiku. Darba izpilde jāuzsāk ne vēlāk kā 
2 (divu) nedēļu laikā pēc Pasūtītāja uzdevuma saņemšanas.
Par katra darba izpildes termiņu Pasūtītājs un Izpildītājs vienojas atsevišķi, to fiksējot savstarpējā e-pasta sarakstē.
Darba izpildes laikā Izpildītājs vismaz 1 (vienu) reizi saskaņo iespējamos risinājumus ar Pasūtītāju.
Izpildītājs paveiktos darbus nodod digitālā formātā, nosūtot tos uz Pasūtītāja e-pasta adresi.
Par konsultāciju sniegšanas laiku Pasūtītājs un Izpildītājs vienojas mutiski vai e-pasta sarakstē.
Aptuvenais pakalpojumu sniegšanai nepieciešamais laiks – 8 (astoņas) līdz 16 (sešpadsmit) stundas nedēļā.
